Istanbul shahridagi Otaturk xalqaro aeroportida amalga oshirilgan terrorchilik harakati oqibatida qurbon bo‘lganlar hamda jarohatlanganlarning aksariyat qismi Turkiya fuqarolari ekanligi ma’lum bo‘ldi. Bu haqda Reuters xabar qildi. Jabr ko‘rganlar orasida bir necha xorijlik fuqarolar bo‘lgani to‘g‘risida ham ma’lumotlar bor. Ayni paytda Otaturk xalqaro aeroporti chorshanba kuniga qadar yopilgan. Yo‘lovchilar ko‘chirilgan, Istanbulga uchadigan reyslar boshqa shaharlarga yo‘naltirilmoqda, shahardan uchadigan barcha reyslar esa bekor qilingan.